  Виталий Пронин Юкаменск ёросысь Шафеевоысь ФАП-лэн вуж юртэз.Юкаменск ёросысь Шафеево гуртын усьтӥськиз выль фельдшер-акушер пункт.Юрт пуктэмын 2 толэзь куспын, узырмытэмын туала куронъёслы тупась эмъян тӥрлыкен. Шафеевоысь сяна, артэ гуртъёсын улӥсьёс но отчы эмъюрттэтлы вазиськыны быгатозы.ФАП-ез усьтонын Удмуртилэн Тӧроез А. Соловьев шуиз:- Та нуналэз кема возьмады! Гуртоос туж кулэясько фельдшеръёслэн, врачъёслэн юрттэтсылы. Табере со понна ёрос центре, городэ потонэз уз луы. Туэ ар пумозь эшшо 25 гуртъёсын таӵе фельдшер-акушер пунктъёс усьтӥськозы, нош матысь 2 ар куспын - ог 50-эз. Выль юрт Уйпал ёросэз котыръякуз, А. Соловьев дугдылӥз Ёжгурт шор ёзо школае но. Солэн липет улаз интыяськемын культурая юрт, библиотека, гурт администрация, амбулатория. Нош туэ тыро-пыдо тупатъязы на школа бордысь спортзалэз. Гужем вылтӥ выльдӥзы столовоез но. Озьы нылпиос но, дышетӥсьёс но выль дышетскон арез выль мылкыдын мытӥзы.Сергей Захаров Туспуктӥз А. Поздеев Теги: тазалыкезутён Удмуртиезазинтон ужпум  